Številka: 386-1/2024/5 (164-03)

Datum: 20. 3. 2024

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: prodajalec) v skladu z 52. členom in v povezavi z 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za prodajo vgrajene opreme za tehnično varovanje po metodi neposredne pogodbe**

1. **Osnovni podatki:**

Postopek prodaje se vodi na podlagi 52. v povezavi s 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 - ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi kupci za sklenitev neposredne pogodbe.

Lastnik opreme je Republika Slovenija, upravljavec Policija.

1. **Predmet prodaje:**

Oprema za tehnično varovanje objekta na lokaciji »Ljubljana«. Oprema obsega 1 kos alarmne centrale Tecnoalarm TP 4-20 GSM/V – UK (inv. št. 51197429), je rabljena in že vgrajena v objektu in se prodaja na vlogo lastnika objekta.

1. **Ponudbena cena in stroški:**

Najnižja ponudbena cena za opremo znaša 150,00 EUR. V ceno ni vštet 22% davek na dodano vrednost, ki ga plača kupec.

Kupec poleg kupnine plača tudi stroške morebitne demontaže opreme in vzpostavitve v prejšnje stanje, ki znaša 256,90 EUR z DDV.

Plačilo celotne kupnine in stroškov morebitne demontaže opreme in vzpostavitve v prejšnje stanje v navedenem roku je bistvena sestavina pravnega posla.

V kolikor bo v roku prispelo več enakih ponudb, bo prodajalec izvedel dodatna pisna pogajanja o ceni z namenom višanja cene in pogajanja o morebitnih drugih pogojih pravnega posla.

Cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 12. 4. 2024 do 15.00 ure.**1

1. **Oblika in pogoji za oddajo ponudbe:**

Ponujena cena za nakup opreme mora biti izražena v EUR.

Ponudniki ponudbi priložijo:

* izpolnjen in lastnoročno podpisan Obrazec št. 1, ki je priloga te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP OPREME NA LOKACIJI LJUBLJANA«

Številka zadeve: 386-1/2024 (164-03).

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

Prodajalec bo upošteval le ponudbe, ki bodo enake ali višje od ponudbene cene za opremo, pripravljene v skladu z navodili iz te objave, bodo izpolnjevale vse zahtevane pogoje in v katerih bo priložen v celoti izpolnjen Obrazec št. 1. V nasprotnem primeru bo ponudba izločena.

1. **Sklenitev pogodbe:**

Prodajna pogodba bo sklenjena s tistim ponudnikom (v nadaljevanju: kupec), ki bo ponudil najvišjo ceno za opremo.

Oprema je naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Vse stroške v zvezi s pogodbo: davek na dodano vrednost, stroške morebitne demontaže opreme in vzpostavitve v prejšnje stanje ter morebitne druge stroške, ki bi nastali v zvezi s prodajo, poravna kupec.

Kupec je dolžan v roku 15 dni po pozivu prodajalca skleniti prodajno pogodbo.

Prodajalec izroči kupcu opremo v last in posest po sklenitvi prodajne pogodbe, kupec pa jo je dolžan prevzeti v roku 15 dni od plačila celotne kupnine in plačila morebitne demontaže opreme in vzpostavitve v prejšnje stanje. S tem dnem preidejo vsi stroški in riziki v zvezi z opremo na kupca.

Prodajalec si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila stroškov:**

Kupec poravna kupnino in stroške morebitne demontaže opreme in vzpostavitve v prejšnje stanje na podlagi izstavljenega računa prodajalca, in sicer najkasneje v roku 20 dni od izstavitve računa.

\_\_\_\_\_\_\_\_\_\_\_\_\_\_\_\_\_\_\_

 *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. **Dodatne informacije predmeta prodaje:**

Vse informacije glede opreme dobite pri g. Iztoku Zakrajšku, Generalna policijska uprava, Uprava za policijske specialnosti, mob. št. 031 733 732.

Podrobnejše informacije v zvezi z izvedbo postopka prodaje dobite pri Gregorju Rizmanu, Direktorat za logistiko, Sektor za ravnanje s stvarnim premoženjem tel. št. 01 428 44 52, elektronski poštni naslov: gregor.rizman@gov.si.

 Nika Lošić Ošlak

 vršilka dolžnosti generalnega direktorja

 Direktorata za logistiko